ערד (רובה)

הערד הוא רובה קרבין ישראלי, שתוכנן ומיוצר על ידי תעשיות נשק לישראל (IWI). הרובה מיועד לכוחות מיוחדים של צבא ומשטרה, ונמצא בשירות הימ"מ של מדינת ישראל וביחידות משטרתיות וצבאיות של מדינות אחרות.

ה"ערד" הוא קרבין (רובה מקוצר) עם נצרה בוררת בעלת שלושה מצבים: נצור, ירי בודדות (חצי-אוטומטי) וירי אוטומטי מלא, דבר ההופך אותו לרובה סער מקוצר. היותו רובה סער מקוצר הופך אותו למתאים לכוחות מיוחדים וליחידות טקטיות ללוחמה בטרור והשתלטות.

ה"ערד" תוכנן להיות אמין יותר וקל לתחזוקה מאשר רובי קרבין קיימים, כגון ה-M4 קרבין. הוא כולל מעצה עשוי מפולימרים וקת פולימרית מתכוונת. הקנה הצף מחושל בשיטת הכאה קרה והקדח מצופה בכרום על מנת לשפר את אורך החיים שלו ואת הדיוק. כמו כן, הוא ניתן להחלפה מהירה. הרובה משופר גם מבחינת ארגונומיה: קת נפתחת מתכוונת, ידית אחיזה נוחה דמוית-אקדח, תפעול אמבידקסטרי (בשתי הידיים, כגון מיקום הנצרה), מסילות פיקטיני על המתפסים בכל הכיוונים ועוד. הרובה קומפקטי במיוחד: אורך הקנה ומשקלו ריק כ-2.85 ק"ג. אורכו הכולל עם קת פתוחה במלואה הוא 80 ס"מ. עם זאת, הערד מוצע גם עם קנה באורך , ואז הוא שוקל 3.07 ק"ג ואורכו עולה ל-87.5 ס"מ עם קת פתוחה במלואה.

בעקבות הצלחת הרובה השיקה IWI דגם שלו בקליבר 7.62x51 מ"מ נאט"ו ו-6.5 מ"מ קרידמור הנקרא "ערד 7" ומוצע בשני אורכי קנה: ו-. ה"ערד 7" בדגם DMR נועד לשמש כרובה קלעים וכרובה צלפים חצי-אוטומטי וכולל קת מתכווננת עם משענת לחי והדק בן שני שלבים.

== מאפיינים ==
רובה "ערד" עם [[כוונת השלכה, כוונות ברזל לגיבוי וידית הסתערות.]]
המאפיינים הבאים משותפים לכל הרובים בסדרת ה"ערד":
* רובה קרבין קומפקטי, קצר וקל משקל.
* הקנה מחושל פטיש בשיטת הכאה קרה ומצופה בכרום בקדח על מנת לשפר את הדיוק ולהאריך את אורך החיים שלו (כ-20,000 יריות). הקנה הוא "קנה צף" על מנת להגדיל את דיוק הרובה. ה"ערד" מאפשר החלפה מהירה ופשוטה של קנים, כאשר לכל דגם מוצעים קנים במגוון אורכים, כולל באורך התואם ל-M4A1 קרבין שנמצא בשירות כוחות הביטחון של ישראל.
* המכלול, מנגנון הפעולה של הנשק, מבוסס על בוכנת גז עם מהלך קצר (short stroke), ונחשב לאמין מאוד. ה"ערד" יכול לבצע ירי גם בתנאים קשים של לכלוך, אבק, חול ומים.
* נצרה בוררת עם שלושה מצבי ירי: נצור, בודדת (חצי-אוטומטי) ואוטומטי מלא.
* וסת גזים ואפשרות להתקנה מהירה של משתיק קול על הקנה.
* מסילת פיקטיני מוקשחת קבועה מדגם MIL-STD 1913 על החלק העליון של המעצה.
* אפשרות למסילות פיקטיני מדגם MIL-STD 1913/M-LOK על המתפסים בכל הכיוונים (צד ימין, צד שמאל והחלק התחתון של המתפסים)
* מתפסים מפולימרים וחלקי המתכת עמידים נגד קורוזיה.
* מודולריות ופשטות תחזוקה, כאשר כל החלקים ניתנים להחלפה.
* תומך במחסניות נאט"ו סטנדרטיות מפלדה, אלומיניום או פולימר.
* קת מתכוונת בעלת 6 מצבים מפולימר.
* ידית אחיזה דמוית אקדח/AR-15 ארגונומית.
* תפעול אמבידקסטרי בשתי הידיים.

=== ערד 5 ===

זהו הדגם המקורי של הערד, ולעיתים הוא מכונה "ערד 5" (כולל על ידי IWI עצמה) כדי להבדילו מה"ערד 7":
* קליבר: 5.56x45 מ"מ נאט"ו ו-0.300 BLK.
* רובה קרבין קומפקטי, קצר וקל משקל (2.85–3.07 ק"ג ריק כתלות באורך הקנה).
* אורך הקנה: ו- ובעתיד ו-.
* מעלה סלילים 1:7 – המשמעות היא שהכדור משלים סיבוב סביב עצמו בתוך הקנה כל 7 אינץ'. זה מאפשר שימוש בתחמושת SS109 בעלת ליבת פלדה, המשמשת בעיקר לירי לטווחים הגדולים מ-300 מטר.
* טווח יעיל: .
* עם תחמושת איכותית, הדיוק של ה"ערד" הוא 1 דקת קשת ומטה, דיוק הנחשב למעולה עבור רובי סער. הדיוק נשמר גם אחרי 20,000 יריות.

=== ערד 7 ===

הערד 7 הוא רובה סער כבד.
* קליבר: 7.62x51 מ"מ נאט"ו או 6.5 מ"מ קרידמור.
* רובה קרבין קומפקטי, קצר וקל משקל (4.15–4.55 ק"ג ריק כתלות באורך הקנה).
* אורך הקנה: , , ו-.
* מעלה סלילים 1:12 – המשמעות היא שהכדור משלים סיבוב סביב עצמו בתוך הקנה כל 12 אינץ'.
* טווח יעיל: .

=== ערד 7 קלעים-צלפים ===

הערד 7 קלעים-צלפים נקרא באנגלית Arad 7 SR-DMR או בקיצור Arad 7 DMR ונועד לשמש כרובה צלפים חצי-אוטומטי (SR = Sniper Rifle) וכרובה קלעים (DMR = Designated Marksman Rifle). זהו רובה חצי-אוטומטי (אין ירי אוטומטי) שהותאם לקליעה מדויקת וצליפה עם תוספות לשיפור הדיוק, בהן הדק דו-שלבי, קת המותאמת לצליפה עם משענת לחי מתכוונת וקנה מעובה וארוך יותר להגברת היציבות והדיוק.

* קליבר: 7.62x51 מ"מ נאט"ו או 6.5 מ"מ קרידמור.
* רובה קרבין קומפקטי, קצר וקל משקל (4.27–4.46 ק"ג ריק כתלות באורך הקנה).
* קנה: ה"ערד" מאפשר החלפה מהירה ופשוטה של קנה. שני אורכי הקנה המוצעים הם ו-. הקנה מחושל פטיש בשיטת הכאה קרה ומצופה בכרום בקדח על מנת לשפר את הדיוק ולהאריך את אורך החיים שלו (כ-20,000 יריות). הקנה הוא "קנה צף" על מנת להגדיל את דיוק הרובה.
* אורך הקנה: ו-.
* מעלה סלילים 1:10 – המשמעות היא שהכדור משלים סיבוב סביב עצמו בתוך הקנה כל 10 אינץ'.
* טווח יעיל: .

== היסטוריה ==
ה"ערד" פותח על ידי תעשיות נשק לישראל (IWI) בסוף העשור השני של המאה ה-21. הוא מהווה חלק מקו הרובים של החברה הכולל את הגליל ACE, התבור TAR-21, התבור X-95 פלאט-טופ והכרמל הניסיוני.

ה"ערד" הוצע בין השאר למשטרת ישראל, בתור רובה שירות לשוטרים ויחידות מיוחדות וליחידות מובחרות בצה"ל. כמו כן הרובה נבחן על ידי צבאות בחו"ל, בהם צבא צ'ילה.

ב-16 בנובמבר 2021 פורסם שה"ערד" זכה במכרז לרובה סער לימ"מ, שבמסגרתו יירכשו כמה עשרות רובים על ידי היחידה המיוחדת ללוחמה בטרור. ה"ערד" נבחר לאחר שעבר מבחנים רבים, כולל בתנאי קיצון, ונמצא עדיף על רובים אחרים. ביום העצמאות 2022 פורסמו צילומים של לוחמי ימ"מ חמושים ב"ערד" במהלך אימונים.

ב-2022 נמכר הרובה ליחידת הקומנדו של חיל האוויר האיטלקי ולמשטרת ריו דה ז'ניירו בברזיל.

ב-22 בפברואר 2023 תועד לראשונה שימוש מבצעי ברובה, במבצע בקסבה של שכם בו לוחמי הימ"מ הרגו 10 מחבלים פלסטינים.

באוקטובר 2023 רכשה המועצה האזורית שומרון מאות רובי ערד עבור כיתות הכוננות במועצה.

== משתמשים ==
מדינות שמשתמשות ב"ערד" (בכחול)
* :
** הימ"מ – רובה השירות הסטנדרטי של היחידה. בנובמבר 2021 זכתה IWI במכרז לאספקת כמה עשרות רובי "ערד" לימ"מ אחרי שהרובה נבחן בתנאים מחמירים על ידי קצין האמל"ח של הימ"מ, וב-2022 החלה קליטתם.
** – משנת 2023 החל משמר הגבול לצייד בנשק יחידות ופלוגות בגזרות מסוכנות.
** – בשנת 2024 החל צה"ל ברכש רובי "ערד" במטרה להשלים חוסרים
** קישור=מועצה אזורית שומרון כיתות הכוננות של מועצה אזורית שומרון – באוקטובר 2023 בעקבות מלחמת חרבות ברזל רכשה מועצה אזורית שומרון מאות רובי "ערד" עבור כיתות הכוננות של ישובי המועצה.
** כיתת הכוננות המשטרתית של מעלה אדומים.
** כיתות הכוננות של מועצה אזורית גליל עליון - החלוקה בוצעה ברבעון הראשון של שנת 2024.
** כיתות כוננות בעוטף עזה.
* : בשימוש של יחידת הקומנדו "כנף הפושטים ה-17" של חיל האוויר האיטלקי.
* : רכשה כ-5,000 רובי "ערד" עבור היחידות המיוחדות.
* : 5,700 רובים בשימוש צבא אקוודור והכוחות מיוחדים של צבא אקוודור.
* : משטרת ריו דה ז'ניירו רכשה 600 רובי ערד.
* : צבא פרו הזמין כ-10,000 רובי "ערד 7" ב-25 מיליון דולר. ביוני 2024 החלה אספקת הרובים לצבא פרו עם אספקה ראשונה של 500 רובים.
* : בשימוש כוחות מיוחדים בצבא צ'ילה.

== ראו גם ==

* רובים מתחרים:
** רובה M4 ו-M4A1 קרבין (הרובים שאותם ה"ערד" מיועד להחליף)
** קולט M5 (ייכנס לשירות במשמר הגבול)
** זיג-זאואר SIG MCX (משפחה של כלי ירייה, כולל קרבין)
** זיג-זאואר XM7 (מחליף ה-M4 בצבא ארצות הברית)
** הקלר וקוך HK416 (בעל עיקרון פעולה דומה ל"ערד", מחליף את ה-M4 בכוחות המיוחדים של ארצות הברית)
* רובי סער מבית IWI:
** ערד 7 (דגם של הערד בקליבר 7.62x51 מ"מ נאט"ו ו-6.5 מ"מ קרידמור)
** תבור TAR-21 (רובה בולפפ)
** תבור X-95 פלאט-טופ (רובה בולפפ, משרת בצה"ל)
** גליל ACE
** כרמל (רובה)

== קישורים חיצוניים ==

* באתר הרשמי של תעשיות נשק לישראל IWI:
** [https://he.iwi.net/arad/ ערד], באתר תעשיות נשק לישראל 
** [https://iwi.net/arad/ ערד], באתר תעשיות נשק לישראל 
** [https://iwi.net/wp-content/uploads/2021/03/IWI_ARAD_brochure_2021_EN.pdf ערד] - עלון המוצר (PDF)
** [https://iwi.net/arad-7/ ערד 7], באתר תעשיות נשק לישראל 
** [https://iwi.net/wp-content/uploads/2023/05/IWI_ARAD_7-S.A-brochure-012023print.pdf ערד 7] (עלון מוצר באנגלית) באתר IWI
** [https://iwi.net/arad-7-dmr/ ערד 7 DMR צלפים-קלעים], באתר תעשיות נשק לישראל 
* [https://iwi.net/the-best-ar15-platform-available-the-arad/ The ARAD. The best AR15 platform available], באתר תעשיות נשק לישראל
* 
* 
* 
* 
* 
* סרטוני וידאו בערוץ היוטיוב של IWI:
** [https://www.youtube.com/watch?v=ZfDZ7Lr8cus Introducing the ARAD]
** [https://www.youtube.com/watch?v=Li-wsiM7ZQA IWI Arad at the Range]
** [https://www.youtube.com/watch?v=VaPvFg7LAe8 ARAD Extreme Conditions - Sand]
** [https://www.youtube.com/watch?v=Vced1c9oGMo ARAD Extreme Conditions - Water]
** [https://www.youtube.com/watch?v=j1UDnnpqFvI ARAD Extreme Conditions - Mud]

== הערות שוליים ==

קטגוריה:רובי סער ישראליים
קטגוריה:תעשיות נשק לישראל